Christopher Nolan
Christopher Jonathan James Nolan (1970-yil Crestonda tugʻilgan) – ingliz kinorejissori, ssenariy muallifi va prodyuseri. Tarixdagi eng mashhur va eng yuqori daromadli rejissyorlardan biri. Uning oʻnta filmi butun dunyo bo'ylab 6,7 milliard AQSh dollaridan ortiq daromad keltirgan va jami 28 ta „Oscar“ mukofotiga nomzod boʻlib, shulardan 8 tasida gʻolib chiqqan. Nolan 1998-yilda „The Pursuit“ filmida rejissyorlik debutini oʻtkazadi. Ikkinchi filmi „Memento“ (2000) koʻplab mukofotlarga, shu jumladan eng yaxshi original ssenariy uchun Akademiya mukofotiga nomzod boʻldi. Mustaqil filmlar orqali erishilgan e'tirof Nolanga katta byudjetli „Insomnia“ (2002) trilleri va „The Prestige“ (2006) dramasida rejissorlik qilish imkoniyatini berdi. 2005-2012-yillarda suratga olgan „The Dark Knight“ trilogiyasi Nolanga olamshumul mashhurlik olib keldi. „Inception“ (2010) filmi uchun esa „Eng yaxshi film“ nominatsiyasida „Oscar“ mukofotiga va „Eng yaxshi ssenariy“ nominatsiyasiga sazovor boʻldi. Nolanning „Interstellar“ (2014) va „Dunkirk“ (2017) filmlari unga „Eng yaxshi rejissyor“ uchun „Oscar“ nominatsiyasini taqdim etdi.